
REPARTIMENT 


Personatjes   Actors  

Catarina   Srta.  Conxita  Guillem. 

Feliu   Sr.    Joseph  Crespo. 

D.  Silvestre   »     J.  Costafreda. 

Camilo.  .    .    .    :   »     Joseph  Fusalvas. 

Titus   »     Lluis  Masdéu. 

Pepito.   »     Bart.  Centellas. 


La  escena  passa  en  un  establiment  de  Carbonería 
de  Barcelona.  * 


ÈPOCA  ACTUAL 

Dreta  y  esquerra  la  del  actor 


OBJEGTES  DE  GUflRDAÍ$OPlfl 

Una  carta,  un  diari,  una  tovallola,  un  mirallet, 
un  bagulet  y  un  farcell  de  roba 


ACTE  ÜHIGH 


La  escena  representa  1'  interior  d'  un  establiment  de  carbonería 
porta  al  foro  que  's  puga  tancar  y  als  costats  algun  cabàs  ab 
carbó;  portas  laterals,  cadiras  escampadas,  una  taula  y  à  sobre 
un  mirall,  un  diari  y  un  cabàs  plé  de  carbó. 

ESCENA  PRIMERA 

FELIU 

Vesteix  americana,  gorra  y  espardenyas.  Te  una  to- 
vallola d  la  ma  y  va  rentantse  la  cara:  desseguit 
agafa  'l  mirall  qu(  hi  ha  d  la  taula  y  's  mira. 

Ja  no  la  porto  confosa. 

Si,  ja  es  fora  la  enmascara.  1 

Un  home  ben  net  de  cara  

vaja,  sembla  un  altre  cosa. 

Ara  ab  un  barret  de  copa, 

un  traje  de  pano  bó, 

un  bon  calsat  y  un  bastó 

jves  si  'n  faria  de  tropa! 

Podria  sembla  un  marqués 

sens  anar  gens  curt  d£  ermilla, 

si  un  dia  la  meva  filla 

ab  en  Camilo  's  casés; 

qu'  aquest  te  bastants  monissos, 

y  si  la  cosa  's  refreda  

i  Si  ella  no  fos  tan  bleda 

y  que  'n  foram  de  felissos! 

Diu  que  '1  tro  va  molt  mussol, 

lleitg,  tonto.y  massa  ensopit. 

jDonchs,  ell  serà  '1  seu  marit, 

tant  si  vol,  com  si  no  vol! 

No  faltava  mes  sinó 

que  sent  lletjas  las  personas, 

i  pel  capritxo  de  las  donas 

tinguessin  d'  anà  à  recó! 

No  s'  ha  pas  d'  anà  à  mirà 

tan  prim,  quan  un  te  una  tara. 

iTambé  ho- era  molt  sa  mare 

de  lletja,  y  m'  hi  vaig  casa! 

Estima  à  un  galiferdeo 

qu'  es  un  pobre  carboné, 

y  perquè  no  '1  vull,  també 

i  en  Titus  va  contra  meu! 

Aquest  es  un  enredayre 

que  's  creu.  que  jo  no  veig  res; 

pro  ab  las  precaucions  qu'  he  pres 

no  'm  destorvaià  pas  gayre. 


ESCENA  II 

Dit  y  TITUS  ab  mdnegas  de  camisa. 

Tit.    0N0  'm  demanava?  Aquí  'm  té. 
Fel.    Sempre  surts  de  trascantó. 
Tit.    Pro,  tfio  'm  cridava? 
Fel.  óQui,  jo? 

No  't  necessito  per  ré. 

jja  m'  estàs  carregant! 
Tit.  (Bó.) 
Fel.    Per  gandul  y  estrafalari 

avuy  ja  he  fet  posà  al  diarf 

que  necessito  un  minyó. 

Mira,  ^veus?  {Agafa  ll  diari  y  li  llegeix  V 

anunci  següent.)  «D.  Feliu  Dienta, 

carbonero  anomenado; 

alquilarà  un  chico  honrado 

y  que  sea  muy  decienta.» 

Ara  ja  ho  sabs. 
Tit.  (Poca  latxa.) 

Fel.    Si  'n  trovo  un,  desseguida 

à  n'  à  tu  't  donaré  à  dida. 
Tit.    i A  dida? 

Fel.  Si,  se  't  despatxa. 

Tit.    <<Que  li  he  fet,  pobre  de  mi? 
Fel.   No  fas  per  mi  tarambana. 

Me  'n  vaig;  y  si  algú  'm  demana 

li  dius  qu'  aviat  seré  aqui.  (Se  'n  va  pel  foro.) 

ESCENA  III 

TITUS 


jDeu  meu,  y  qu'  es  exigent! 
Sempre  's  creu  que  li  faig  poch; 

y  de  cansat  no  se  ahont  soch. 
;Tot  lo  dia  estich  corrent! 
Quin  amo  mes  poch  persona, 
no  'm  te  consideració. 
jAvuy  treginant  carbó 
he  rodat  mitj  Barcelona! 
He  fet  teyas,  he  escombrat, 
suhant  gotas  com  sigrons; 
he  esbossinat  deu  mahons 
que  'n  el  carbó  'ls  he  enterrat. 
^Que  vol  mes?  Si  'm  te  rencilla, 
jno  es  per  res  del  traballar! 
es  perquè  ell  ha  vist  ben  clar 
que  compadeixo  à  sa  filla: 
ipobra!  no  dech  consentí  / 
que  contra  '1  seu  gust  la  casi; 
la  vol  casà  ab  un  tanasi 
que  se  sembla  k  un  fideu  fi. 


ESCENA  IV 


Bit  y  CATARINA 

€at.  Titus. 

Tit.  Digui. 

Cat.  ^Puch  parlarte? 

Tit.    Cap  impedimenta  hi  hà. 

Cat.    (íVols  ferme  '1  favor  d'  anà 

à  fe  entrega  d'  una  carta?  (Li  dona.) 

Tit.    <jEl  favor,  diu?  No  vull  que 

ab  cap  súplica  m'  ho  mani; 

j sempre  que  vulgui,  demani 

de  mi,  que  tot  li  faré! 
Cat.  Graciàs. 

Tit.  dQue  se  li  ofereix, 

res  mes? 
Cat.  No. 
Tit.  <jQu'  es  pel  xicot? 

(Mira  'Z  sobre  de  la  carta.) 
Cat.    Si,  Titus,  y  sobretot 

entrégala  à  n'  ell  mateix. 
Tit.    Si,  dona,  si;  es  natural: 

no  la  daré  à  ningú  mes. 

(Se  ln  va.) 


f  i 

ESCENA  V 

CATARINA 

M*  agrada  en  Titus,  perquè  és 
un  xicot  molt  servicial. 
No  hi  ha  dupte,  quan  la  tingui 
la  carta,  vindrà  en  Pepito; 
no  puch  mes,  jo  necessito 
que  à  n'  aquí  molt  sovint  vingui. 
El  meu  cor  sens'  ell  s£  any  ora: 
jfa  tant  temps  que  no  1'  he  vist! 

jvegin  vostès  si  no  es  trist  

no  'ns  hem  parlat  fa  mitja  hora! 
jQui  mes  felissa!  si  '1  pare 
al  que  jo  estimo  volgués; 

pro  no  '1  vol,  tan  guapo  qu'  es  

Creen  senti  veus.  Si,  ^qui  ve  ara? 

(Sent  enrahonar  y  s'  adelanta  fins  d  la  porta 

del  fondo,  escolta  y  torna.) 
D.  Silvestre  y  '1  seu  fill; 
vindran  pera  conquistarme, 
j pobre  gent!  no  han  d'  apurarme 
ique  no  corro  cap  perill! 
D'  alli  dintre  no  'ra  mouré 
y  ja  pot  1'  ase  bramà 

que  per  ells,  <yo  sortir?   ;ca! 

iprime  ab  clau  me  tancaré. 

(Se  en  vd  porta  primer  terme  dreta.) 


ESCENA  VI 

D.  SILVESTRE  y  CAMILO  gomós  que  vesteix 
•  molt  extravagant. 

Sil.     Vaja,  prou  romansejà, 

li  fas  veure  que  d'  amor 

tens  socarrimat  el  cor. 
Cam.    Prò,  no  hu  sabré  fer,  papà!... 
Sil.    Donchs  li  pots  fer...  ^que  't  diré?... 

algún  petó,  ó  be  abrassada, 

perquè  aixó  à  totas  agrada. 
Cam.   jüy!  tampoch  li  sabré  fé. 
Sil.    Pro,  ^que  diràs  malehit  siga? 
Cam.   Que  la  estimo  fins  aquí;  (Se posa  la  m d  al  cap) 

que  la  estimo,  la  estimo  y... 

ópapà,  que  vols  mes  que  diga? 
Sil.     í Quin  xicot!  jaixó  es  un  càstich! 

(íAixó  faràs  davant  d'  ella? 
Cam.   No,  li  faré... 
Sil.  Si,  escudella 

d'  aquella  que  fa  tan  fàstich 
Cam.   Si  no  'n  sé  fer. 
Sil.  Tarambana!... 

Oh,  y  encare  gosa  à  dirho. 
Cam.   No  m'  insulti  ó  sinó  piro. 
Sil.     ;Fes  lo  que  't  dongui  la  gana! 

;Tan  gran,  y  tan  poch  judici! 

^No  se  perquè  no  cavilas? 

Mira,  si  no  t'  espavilas 

(Femli  pó)  't  tanco  à  1'  Hospici. 
Cam.  jPapà!... 

Sil.  jQue  'n  vas  errat  d'  oscas 

ab  mi! 

Cam.  Jo  ja  li  diria... 

cosas  grans,  si  ella  volia 

que  li  parlés  à  las  foscas. 
Sil.    Això  es  un  xich  perillós 

y  't  pot  dú  algun  compromis. 
Cam.   ^Sab?  jo  li  dich  perquè  aixis 

no  seré  tan  vergonyós. 

^Compren  que  vull  dir,  papà?... 

Tindré  mes  desprendiment. 
Sil.     A  las  foscas  no  es  prudent; 

pro,  si  aixó  'ns  ha  de  salvà... 

probo;  veyam  com  te  portas: 

jy  ay  de  tu  si  t'  entrebancas! 
Cam.   No,  no. 

Sil.  Donchs,  si  vé  ella,  tancas 

tu  mateix  ben  bé  las  portas. 

Cam.   Si,  justa;  ja  ho  diu  vostè; 

ja  sab  que  jo  'n  res  tinch  tàctica, 
y  com  que  tancar  vol  pràctica 
no  se  pas  si  ho  sabré  fé. 

Sil.     iVaja,  noy.  no  'm  vull  cremà!  * 
jPotsé  si  que  'm  faràs  creure 
que  no  sabs  menjà  ni  beure! 

Cam.   Aixó  si  ho  se  fer,  papà!... 

Sil.     Ja  ho  crech;  no  tens  pas  rival 
per  menjar.  Si  tu  podias, 
estich  cert  que  't  menjarías 
1'  orga  de  la  Catedral 
Bé,  me  'n  vaig  y  't  deixo  sol, 
isobretot,  noy,  raciocina! 
jdavant  de  la  Catarina 


-  10  - 


que  no  fassis  cap  bunyol! 
Cam.    Bunyol?  tampoch  ne  sé  fé. 
Sil.     jLlum!  vull  dir  cap  disbarat.  (Se  'n  vd.) 

Cam.    Vagi,  y  quedi  descansat, 

faré  tot  lo  que  podré. 


ESCENA  VII 

CAMILO 

Perquè  estich  acobardit 

el  papà  de  mi  renega; 

jo  creen  que  si  ella  fos  cega 

tindria  mes  esperit. 

Perquè  aixis,  sense  inmutarme 

del  seu  costat  no  'm  mouria, 

y  allavors  ella  seria 

qui  hauria  de  conquistarme. 

jTan  de  bó  que  fos  aixis! 

No  veyent  cap  fesomia, 

segur  qu'  arreplegaria 

el  primer  que  li  sortis: 

encare  que  per  marit 

li  sortis  un  animal; 

jo,  ab  ma  veu  angelical, 

seria  '1  seu  preferit. 


ESCENA  VIII 

Dit  y  TITÜS 

Tit.    (Ja  tenim  aqui  '1  gallina.) 

Cam.    Hola,  Titus.  ^Com  està? 

Tit.     Dret:  ^que  no  hu  veus  cap  de  pà? 

Cam.  Sab? 

Tit.  óQué? 

Cam.  Si  es,  la  Catarina? 

Tit.    Ja  veuràs,  noy,  no  se  tant; 

pro,  crech  que  no. 
Cam.  Està  molt  bé. 

A  n'  aqui  la  esperaré. 
Tit.    Si,  si.  pots  anà  esperant: 

i  prou  se  't  menjaràn  las  moscas! 
Cam.    Ara  ajudim  à  tancà. 

(Tanca  Las  portas  laterals.) 
Tit.    (Sorprès.)  ^Qu'  ets  boig? 

Cam.  Es  que  vull  fletxà 

la  Catarina  à  las  foscas. 
Trr.     jUva,  noy!  Estich  en  tu.  (Medita.) 

(;  Quina  idea!  i  es  de  primera!) 

Si  ho  fas  d'  aquesta  manera, 

casi  tens  1'  exit  segú. 

(iMare  de  Deu,  y  qu'  es  tou! 

1  Ja  estàs  frech  mala  negada! 

Lo  qu'  es  aquesta  vegada 

prou  te  'n  vas  d'  aqui  com  nou.) 

Tanquem,  y  no  tinguis  pó.  (Li  ajuda  d  tan- 
car totas  las  portas  y  's  queda  la  escena 
d  las  foscas.) 
Cam.    ^Sab  Titus,  si  tardarà? 
Tit.    Ara  la  aniré  à  buscà. 

i  Ah!  't  vuy  fé  una  observació. 

Quan  siga  aqui  tu...  ideal. 
Cam.    Ja  pot  venir,  no  m'  espanto. 
Tit.    Bé,  perquè  estiguis  al  tanto 

te  faré  aquesta  senyal.  (Dona  dos  palmadas 
y  se  en  vd,  porta  primer  terme  esquerra.), 


ESCENA  IX 


CAMILO 

;Ay  Jesús!  ;qu'  es  fosch  aixó! 
pujo  aqui  dalt;  la  pó  'm  mata. 

(Puja  d  dalt  de  la  taula  ab  molta  mandra) 
Si  ara  vingués  una  rata, 
jnyach!  jnyach!  jme  fan  tanta  pó! 
Se  'm  podria  cruspí  un  os, 
T  ull,  el  nas  ó  be  la  orella; 
y  allavors  me  diria  ella; 
no  't  vull  si  te  'n  falta  un  trós. 
Ara  qu'  estich  ben  sensé 
conservemse,  no  fem  bromas, 
perquè  jo  s^ch  un  dels  homes 
que...  vaja,  no  'm  falta  ré. 
Soch  mol  ben  fet,  aixerit, 
tinch  las  formas  molt  rodonas... 
\V  any  passat  jo  per  las  donas 
y  que  'n  era  d'  atrevit! 
itant!  qu'  un  dia  à  una  casada 
la  vaig  fer  tornar  vermella; 
y  al  donarli  una  flor,  ella 
me  va  dà...  una  clatellada. 
Greu  li  va  saber  després 

de  donarmela,  la  tuna, 
perquè  volia  en  lloch  d'  una... 
donarme  'n  algunas  nies. 
Que  tarda  aquella  à  vení; 
francament  ja  ni'  impaciento. 


ESCENA  X 

Dit  y  TITUS  portarà  las  mans  com  mes  enmascara- 
das  millor,  procurant  que  sigui  un  negre  que  deixi 
molt. 

Tit.    (Ab  veu  baixa)  i  Ep!  Camilo,  ves  ab  tiento 
tens  la  Catarina  aquí. 
(^Ahont  es  ara  aquet  papioli?) 

(Va  buscant  fins  que  topa  ab  ell.) 
Cam.   (Ja  s'  acosta;  pit  y  fora)  (Baixa  de  la  taula.) 
Tit.    (Aixis  que  't  tingui  à  la  vora, 
jja  pots  dir  qu'  has  begut  oli! 
;Ja  '1  tinch!)       (U  agafa  per  V  americana.) 
Cam.  (No  hi  hadupte  ella  es; 

no  se  que  di,  j'm  desespera! 
jAy,  que  bé  si  al  meu  darrera 
tingués  qui  tot  m'  ho  apuntés!) 
Ca...tarina. 
Tit.  (Bó,  ja  prega.) 

Cam.   Permeti...  un  petó  à  la...  mà. 
Tit.    (Allargemli.)     (Ho  fa,  y  li  frega  per  la  cara. 

Després  abV  altra  fa  la  mateixa  operació , 
y  ll  deixa  mes  negre  que  'l  dimoni.) 
,? 

Tit.    (No  't  queixeràs  de  la  frega.) 
Cam.   jVaya  un  desprendiment!  \y  ara! 

la  tal  franquesa,  ;me  't  xoca! 
Tit.    (Fraguém  fort.) 
Cam.  Si  tant  me  toca, 

potsé  'm  ratllarà  la  cara. 
Trr.    (Oh,  prou  te  la  ensetaré 

si  es  que  vas  prenent  paciència.) 
Cam.   Una  mica  de  prudència, 

ó  sino  'm  farà  malbé. 
Tit.  (Això  es  lo  que  vull.) 
Cam.  No  'm  creya, 

que  fos  tant  despresa  ab  mi. 
Tit.    (Quan  se  'n  vagi  aquest  d'  aquí, 

semblarà  una  xemaneya.) 
Cam.   Fassiho  aixis,  sab?  mes  suau. 

(Li  agafa  la  ma  y  li  fa  passar  lleugera- 
ment per  la  cara.) 


Cam.  óPro,  qué  fa? 

iQuin  gust  me  don  quan  no  rasca! 
fins  tinch  por  de  caure  ab  basca: 
pari. 

Tit.  (No  vull  parà,  pau. 

Te  vull  ben  emblanquinà.) 
Cam.    jParí  per  Deu,  Catarina! 

iquina  ma  mes  flonja  y  fina! 

iAy!... 

Tit.    (Ja  no  sab  lo  que  's  fa. 

Vaya,  prou;  ja  estàs  servit, 
per  ara.)  (Se  ln  vet,  porta  primer  terme  es- 
querra.) 

Cam.  (jja  se  'n  va?  esperi... 

Catarina,  consideri... 
si,  si,  vaja,  bona  nit. 
Se  'n  va  sense  tó  ni  só 
y  à  mi  'm  dona  un  gran  disgust; 
ara  jo  hi  trovaba  un  gust, 
que... 

ESCENA  XI 


Dit  y  FELIU 

jApreta!  Qu'  es  fosch  aixó. 
{Obra  las portas  del  fondo  y  laterals  y  tor- 
na d  quedarse  clar.) 

(jQui  haurà  sigut  1'  imprudent 

qu'  ha  tancat? 

(Bo,  el  seu  papa. 

<?Be,  y  que  li  clich  ara  jo?..,  jAh! 

i  ja  ho  sé!)  Haurà  sigut  el  vent.        (A  Feliu.) 

(éQuí  es  aquest?...  Un  carboné 

vestit  com  un  milionari: 

;yà!  haurà  llegit  el  diari, 

y  's  voldrà  llogar.)  Vostè, 

ha  vingut,  per  lo  que  's  veu, 

per  veure  si  farem  fira. 

jBe!  jmolt  bé!  jnoy! 

(Com  me  mira.) 
(;Y,  qu'  es  lleitg!  sembla  'n  Maceu.) 
(!Quin  posat!  jno  hi  veig  la  punta! 
Be,  es  que  no  'm  coneixerà.) 
(íNo  {m  coneix?  Soch  fill... 

Veurà 

aixó,  ningú  li  pregunta. 
Mentres  siga  inteligent, 
llest  y  sàpiga  cumplí; 


Fel. 

Cam. 
Fel. 


Cam, 
Fel. 
Cam. 


Fel. 

lo  demés  £ml  entén? 
Cam.  Si,  si. 

(Vol  dir  qu'  hi  haurà  casament.) 

jjo  'n  soch  molt  de  llest! 
Fel.  Donch  bé, 

ho  sabré  luego. 
Cam.  (Qu'  es  cas.) 

Fel.    Carreguis  aquest  cabàs.  (Pel  qu'hi  ha  sobre  de 
la  taula.) 

y  '1  durà  allà  'hont  li  diré. 

Agafi. 

Cam.  óQue  'm  Pren  el  Pel? 

Fel.    El  cabàs  prench  ^que  no  hu  veu? 

(Li  posa  al  cap,  sobre  del  sombrero,  que  li 
aplasta  fins  d  las  orellas.) 

Vagi,  carrer  del  Bot,  10, 

primer  pis...  baixant  del  cel. 
Cam.   ^Tinch  d'  anarhi  jo  mateix? 
Fel.    Naturalment;  y  'n  el  acte: 

antes  de  que  fem  cap  tracte, 

vull  sapiguer  si  'm  serveix. 

jVaja,  ves! 
Cam.  (iQuinas  manías! 

i  Aquest  home  es  molt  fel  is! 

Vol  que  llensi  à  dins  d'  un  pis 

aquestas  escombrerías.)  (Pel  carbó.) 

Fel.    N'  hi  ha  una  arroba  ab  molt  bon  pés, 

ja  'Is  hi  pot  dí. 
Cam.  (Està  de  broma.) 

Be,  pro,  jo  no  puch... 
Fel.  i  Vagi,  home! 

ja  m'  ho  dirà  aixó  després, 

potser  li  daràn  propina, 

si  s'  explica  bé. 
Cam.  Sí,  pro... 

Fel.    iVagi,  home,  à  dur  '1  carbó! 
Cam.    ;Qu'  es  tranquil!  (Se  %  vd.) 

Fel.  jNo,  qu'  es  d'  alsina! 


ESCENA  XII 

FELIU 

Si  es  que  puch  llogà  à  n'  aquest, 
que  sembla  educat  y  fi, 
lo  qu'  es  en  Titus,  per  mi 
desd'  avuy  ja  està  ben  llest. 
Li  arreglaré  la  mesada 

dihentli  que  no  '1  necessito: 
puig  si  à  n'  aquí  lli  ve  'n  Pepito, 
es  perquè  ell  li  dona  entrada. 
Porta  partes  d'  aquest  mestre 
à  n'  ella;  'Is  fa  de  carté... 
y  ja  sab  que  amí  'm  convé 
més  el  fill  de  D.  Silvestre: 
qu'  es  un  xicot  que  jo  conto 
que  no  es  dels  més  carcamals; 
la  proba  està  que  té  rals... 
y  ab  rals  no  hi  ha  ningú  tonto. 
Francament,  à  mí  'm  fa  pena 
qu'  ella  no  hi  prengui  interès. 
L'  he  vist  un  cop...  y  no  es 
pas  tan  lleitg...  mirat  d'  esquena. 
Únicament  té  ceguera 
per  en  Pepito,  y  s'  hi  fon. 
jBe,  y  ^qui  es  ell?  lUnpelón!... 
ique  no  '1  vull  de  cap  manera! 


ESCENA  XIII 


Dit  y  CATARINA 

Cat.    {Ab  sorpresa)  (^El  pare  aquí?. . .  Jo  que  'm  creya 

que  tardaria...) 
Fel.  óQue  tal? 

^Ha  fet  efecte  '1  sermó 

qu'  ahir  vaig  fer  te? 
Cat.  Veurà, 

jo  à  n'  en  Pepito  1'  estimo... 

y  ell  també  à  n'  à  mí. 
Fel.  i  Mal  llamp! 

<ga  hi  tornem?  j Sembla  mentida! 

Pro,  dona,  deixa  '1  en  pau 

à  n'  en  Pepito        ^No  veus 

que  'n  prou  feyna  pot  menjar? 
Cat.    No  te  pas  mal  à  la  boca. 
Fel.    Bé,  vull  dir  que  no  té  rals. 

A  n'  à  tú  't  convé  'n  Camilo. 

óQué  no  hu  comprens? 
Cat.  No,  aixó  jmay! 

Fel.    ^Perquè  no?  Véyam  explicat. 
Cat.    Perquè  es  un  enza  encantat. 
Fel.    No,  dona;  lo  que  pots  dir, 

qu'  es  vergonyós  y  cobart 

quan  té  de  enrahonà  abfamellas; 

i  pro  tot  aixó,  hu  perderà 

aixis  que  's  franqueixi  ab  tú! 
Cat.    Bé,  no  '1  vull,  y  s'  ha  acabat. 

Es  un  xiquet  massa  sosso, 

massa  lleitg  y... 
Fel.  ;Tú  faràs, 

lo  que  à  mí  'm  donga  la  gana! 
Cat.    Si  no  es  en  Pepito,  cap. 
Fel.    jNo  li  toquéu  D.  Pepito! 
Cat.    Jo  li  porto  voluntat. 
Fel.    Tú  no  li  has  de  portar  rés 

à  n'  aquest  ximplet  ^ho  sabs? 

jD.  Pepito!  Un  carboner 

que  s'  està  morint  de  fam! 

No  té  parròquia,  ni  crèdit. 
Cat.    Pro  es  guapo 
Fel.  Per  tú  ho  serà-, 

jo  no  li  trovo  pas  gota. 
Cat.    Com  que  no  està  encostipat. 
Fel.    óQué  per  sei  guapo  ha  d'  estarho? 
Cat.  No... 

Fel.    Donchs  prou  discutí  en  và. 

Avuy  despatxo  à  n'  en  Titus. 
Cat.    Ay,  ay.  óQué  li  ha  fet  cap  mal? 
Fel.    Sé  qu'  ell  te  porta  noticias 

del  teu...  beneyt  del  cabàs; 

y  no  vull  à  casa  enredos. 
Cat.    Pro,  ^sens'  ell  com  ho  farà? 

;tan  aixerit  qu'  es  en  Titus! 
Fel.    No  'm  faltaràn  ajudants. 

óQué  t'  has  pensat?  Perquè  ho  sàpigasr 

ja  'n  tinch  un  d'  emparaulat; 

;y  si  me  '1  quedo,  't  prometo 

que  à  n'  aquest  no  '1  manaràs! 
Cat.    Vostè  vol  sacrificarme 
Fel.    iQue  tinguém  la  festa  en  pau! 

Has  de  sapigué  y  entendrer, 

que  '1  teu  pare  no  't  vol  mal 

i  Si  vull  ferte  ben  ditxosa! 
Cat.    ^Ditxosa?  jno  es  pas  vritat! 

En  Camilo  no  es  cap  home. 
Fel.    óDonch  qu'  es? 
Cat.  Un  ninot  de  fanch: 

y  jo  no  'n  vull  de  ninots 

ensopits  y  encarcarats. 
Fel.    Posalhi  'Is  dits  à  la  boca; 

j veuràs  si  mossegarà! 
Cat.    Que  s'  hi  posi  un  bergansi. 
Fel.    \0  un  ravé  fregit!  ^ho  sabs? 
Cat.    ;Antes  de  casar  me  ab  ell 

prefereixo  vestir  sants! 

Fel.    iNoya!...  jsobre  tot  no  'm  fassis 

pas  pujar  la  mosca  al  nas! 
Cat.    Si  es  que  no  vol  que  li  puji 

se  la  esquiva  ab  un  ventall, 

perquè  jo... 
Fel.  Deixemho  córrer; 

jval  molt  més  que  't  deixi  estar! 

(Se  (n  vd  porta  primer  terme,  dreta.) 

ESCENA  XIV 

CATARLNA  y  aviat  TITUS 

Cat.  Sempre  m'  ha  de  dar  tropell; 

té  diners  y  es  clar,  li  dol: 

iaixó  ray!  si  tant  el  vol 

^donchs  perquè  no  s'  hi  casa  ell? 

Me  '1  vol  endossà  à  n'  à  mí 

fent  veurer  que  no  té  taras, 

;Deu  me  'n  guard!  j Corren  uns  pares, 

que  'n  tenen  poch  de  magí! 

(Entra  Titus  pel  foro.) 

Hola,  Titus.  ^Ja  li  has  dat 

la  carta? 
Tit.  Si,  dona. 

Cat.  <;Y,  que? 

Tit.   No  li  pot  contestar  ré 

perquè  no  se  'n  ha  enterat. 
Cat.    ;Que  es  estrany!  ^Qué  la  estripada? 
Tit.    Ja  li  explicaré  clà  y  net; 

de  tants  petons  que  1'  hi  hà  fet, 

coll  avall  se  1'  ha  empassada. 
Cat.    (J.Aixó  ha  fet?  jQuin  disbarat! 

iSembla  que  no  pugui  sé! 
Tit.    Be,  quan  ell  ho  ha  fet,  es  qué 

no  debía  havé  esmorsat. 

No  es  aquesta  la  primera 

que  s'  empassa:  ;es  molt  nerviós! 
Cat.    Si  ho  va  fent  aixi  '1  seu  cos 

semblarà  una  papelera 
Tit.    Que  vol  fer  hi,  si  es  així. 
Cat.    (iY  no  s'  ha  purgat? 
Tit.  No  cal; 

cartas  d'  amor  no  fan  mal, 

perquè  fan  de  bon  pahí. 

Com  que  sé  que  va  ab  fins  bons, 

creguim;  jo  no  estranyaria 

que  à  vostè,  qualsevol  dia 

se  la  menjés... 
Cat.  ^Eh?  (Espantada.) 

Tit.  \A  petons! 

Cat.  Si  que  la  faríarn  bona. 

Tit.  La  seva  cara  hi  convida. 

Cat.  Bé,  pro  'n  tot  hi  ha  d'  havé  mida. 

Tit.  j  Que  no  veu  qu'  es  tan  buf  ona! 


ESCENA  XV 


Dits  y  PEPITO  ab  gorra  y  americana. 

Pep.    Ja  torno  à  tenirte  aprop. 

Tit.    Miri,  aquí  '1  té  (Senyalant  d  Pepito.) 

Cat.  (Satisfeta.)  Ab  bona  fé. 

Pep.    Si  he  vingut  aquí,  es  perquè 

avuy  penso  donà  '1  cop. 
Cat.    <;Qué  •*  proposas? 
Pep.    (Enrahona  desesperat.)  Parlar  clà; 

manifestant  à  ton  pare, 

que  la  vida  que  duch  are 

no  dech,  ni  puch  soportà. 

Pensant  ab  tú,  no  se  ahont  soch, 

sempre  't  veig  à  tot  arreu, 

y  crech  que  dins  del  cor  meu 

fins  hi  tinch  brassas  de  foch. 
Tit.  (jRecristo!) 

Cat.  Que  bé  t'  explicas. 

^Tant  m'  estimas? 
Pep.  ^Perquè  no? 

tú,  rateta? 
Cat.  óQuí,  jo?... 

iMolt! 

Tit.  (jAy!...  aixó  s'  embolica!) 

Pep.    Es  precís  que  'ns  entenguém 

ab  ton  pare,  à  la  carrera. 
Cat.    No  trobaràs  la  manera 

d'  entendrethi. 
Pep.  (JNo?...  jHo  veuré m 

Cat.    Es  tan  tossut,  que  's  en  và 

tot  quan  fassis,  ho  pots  creure. 
Tit.  (A  Pefito,  y  ab  sentiment.) 

A  n'  à  mí  d'  aquí  'm  vol  treure... 

y  ja  no  'ls  podré  ajudà\ 
Cat.    Ja  m  té  un  d'  emparaulat 
Pep.    Jo  'Is  seus  plans  destorbaré; 

ó  sino  ipotser  faré!... 
Cat.  dQué  Pepito? 

Pep.  Un  disbarat. 

Cat.    iPer  mor  de  Deu! 

Pep.  jDeixam  fé! 

<:No  vol  la  guerra  '1  teu  pare?... 

;Guerra,  donchs!  ell  la  declara: 

y  desd'  avuy,  jo  seré 

son  enemich  incansable 

hasta  sortir  vencedor; 

demostrantli  que  1'  amor 

es  un  fort  inexpugnable. 


ESCENA  XVI 

Dits  y  FELIU 

Fel.    \Be,  molt  be!  Sempre  juntets. 

i  Me  'n  veig  un  feix! 
Cat.  (Bó,  ja  hi  som.) 

Tit.    (jAy  la  mare!) 
Fel.    (Amenassant)  jNo  se  com 

no  hus  clavo  quatre  bolets! 

i  Vosaltres  aneu  probant 

de  ferme  perdre  '1  senderi!... 

jy  £m  sembla  à  mi!... 
Pep.  No  s'  alteri, 

perquè  no  n'  hi  ha  pas  per  tant 
Fel.    iPoca...  solta! 
Pep.  i  Parli  bé, 

à  qui  davant  seu  s£  humilia! 
Fel.    jja  V  entench!  La  meva  filla, 

no  serà  may  de  vostè. 
Pep.    No?...  Donchs  sàpiga  qu'  ella  es 

jben  meva!  jde  mi  tot  sol! 
Tit.    (Ben  dit.) 
Fel.  Calli,  si  no  vol 

ferme  di  'ls  sants  al  revés! 
Tit.    (A  Feliu)  jHome,  no  s'  ho  prengui  aixi 

qu'  aixó  fa  molt  furiòundo! 
Fel.    Tu,  ja  pots  arreglà  '1  mundo 

y  ialsa,  alsa!  ben  lluny  d'  aqui. 
Tit.    (Ab  marcat  disgust) 

jTot  pel  beneyt  d'  en  Camilo! 

(Se  cn  vd  per  la  esquerra) 

Cat.   (Plorant.)  Pare... 

Fel.  (i Ja  fas  el  llorón? 

No  'n  faig  cas  de  tu,  tot  son 

llàgrimas  de  cocodrilo. 
Pep.    iPer  Deu!  sigui  mes  amable. 
Fel.    Ab  vostè,  ni  gens  ni  mica. 

Pep.    <;No  veu  com  la  sacrifica, 
pobreta? 

Fel.  Be,  i  vagi  al  diable! 

jTinch  rahó  y  per  xó  m'  exclamo. 

Cat.    {Fent  el  ploricó) 

Jo  no  'm  vull  casà  ab  un  ase. 

Pep.    (A  Feliu)  ^Ho  sent? 

Fel.  jA  n'  aquesta  casa, 

mano  jo...  perquè  soch  1'  amo! 

Pep.    Vostè  mana,  si,  es  vritat, 
pro  si  's  pensa  que  la  noya 
la  de  casà  ab  un  boboya... 
; ne  va  molt  d'  equivocat! 
Fa  molt  temps  que  £ns  estimem, 
que  1£  un  per  1'  altre  vivim, 
y  es  tal  V  amor  que  sentim 
i  que  may  nos  olvidarem! 
puig  cregui  que  si  algun  dia 
sens  que  jo  re  'n  sapigués, 
ab  un  altre  la  casés... 
i  no  se  pas  lo  que  faria! 

Fel.    Y  aixó  faré;  no  t'  enganyas. 

Cat.    jOh,  no,  may! 

Fel.  Pro  dona,  es  que 

1£  altre  portarà  parné. 

Pep.    També  portaria  bany  as. 

Cat.    Estigas  ben  descansat. 

<?Sents  Pepito?  y  fia  ab  mi. 

Fel.    jNoys!...  potsé  'm  fareu  ferí... 
;y  es  trist  à  n'  aquesta  edat! 

Pep.    Posi  un  xich  de  reflexió, 

'que  las  cosas  enrahonadas... 

Fel.    jT'  he  dit  ja  massas  vegadas, 
que  no  't  vull...  y  se  acabó! 

Pep.    Basta  de  tants  sufriments 
ja  qu'  es  inútil  que  pregui; 
y  ara  es  precís  que  conegui 
quins  son  els  meus  pensaments. 
Son  orgull  no  he  pogut  torce, 
idonchs,  acabem  ben  aviat! 
Si  no  me  la  don  de  grat, 
me  T  haurà  de  dar  per  forsa; 
que  no  'm  dona  cap  tropell 
lo  que  dich,  poguer  logrà; 
quan  menos  s'  ho  pensarà 
ja  li  haurà  fugit  1£  aucell. 
Fugir  em,  com  ho  fan  altres 
per  sortir  d'  aquest  apuro, 
y  un  cop  fora,  li  asseguro, 
que  res  sabrà  de  nosaltres. 

Donchs  ara  mediti  molt; 
si  cedeix  tots  viurem  be, 
D'  aqui  un  rato  tornaré 

per  veure  lo  qu'  ha  resolt.  (Se  'n  vd) 

ESCENA  XVII 

FELIU  y  CATARINA 

Fel.    Molt  be;  s'  ba  anat  enfilant, 

jab  mes  fúria  qu'  un  lleó! 
Cat.  Es  clar,  com  que  te  rahó. 
Fel.    Tu,  jalsa!  surt,  del  meu  davant; 

y  procura  no  fe  '1  bot, 

jque  ja  ho  sabem  qu'  hi  tens  trassa! 

Si  aqui  passa,  lo  que  passa, 

tu  'n  tens  la  culpa  de  tot. 
Cat.    «íJo?...  . 

Fel.  Si,  tu.  A  tu  tot  se  deu 

si  aqui  sc  arma  rebombori. 
Cat.    A  vostè,  que  '1  meu  casori... 
Fel.    Vaja,  jves  en  nom  de  Deu! 
Cat.    iL·i  faig  nosa?  ja  me  'n  vaig. 
Fel.    Si  que  me  'n  fas,  trapassera. 
Cat.    (Com  se  posa  ni  una  fiera; 

i  jo  crech  que  ni  falta  un  raig!) 

(Se  (n  vd  per  la  dreta). 

ESCENA  XVIII 

FELIU  y  aviat  CAMILO  (aquest,  ab  el  barret  tot  ai- 
xefat,  y  en  una  ma  porta  el  cabds  buyt;  Entra  ab 
molta  calma.) 

Fel.    Es  prou,  perquè  li  vull  be, 

hem  d'  estar  sempre  renyits. 

jNada!  de  mals  agrahits 

diuhent  que  1'  infern  n'  es  plé. 

Mes  val  que  tinguem  prudència. 

i  Ves  que  'm  fa  que  us  estimeu! 

si  jo  se  que  us  quedareu... 

à  la  lluna  de  Valencià. 

(Se  gira  y  véu  entrar  pel  foro  d  Camilo) 

<?Ja  ets  aqui?...  Perfectament. 

Vaja,  noy,  ja  veig  que  fas 

per  casa:  no  'm  creya  pas 

que  fossis  tan  deligent. 
Cam.  Be,  deixis  de  tonterias, 


  22   

y  may  mes  ab  mi  's  propasi; 
no  vull  que  may  mes  me  fassi 
anà  à  llensà  escombrerias. 
Fel.  ^Jo?... 

Cam.  dQue  fa  '1  paper  de  Met?  - 

Fel.    ;Encare  'm  faràs  cremà! 

(jjo  t'  he  fet  anà  à  llensa 

escombrerias,  ximplet? 
Cam.   No  hu  vulgui  pas  desmentí. 
Fel.    ;Noy!...  jtu  no  sabs  lo  que  garlas! 
Cam.   Vostè,  no  sab...  per  11-ansarlas 

lo  qu'  he  arrivat  à  patí! 

Com  que  poca  cosa  'm  cansa; 

el  cabàs  ple  com  estava, 

al  sortir  se  'm  bellugava 

lo  mateix  qu'  una  balansa. 

La  gent  me  deya:  iAnimal! 

^Escolta?  <;qui  t'  ha  enganyat? 

Ep?...  (lAhont  vas,  noy,  tan  mudat? 

<iQue  no  hu  veus  que  pendràs  mal? 

S'  ha  armat  tanta  saragata 

que.  m'  han  fet  tornar  vermell, 

y  fins  un,  à  n'  al  clatell 

m'  hi  ha  tirat  una  patata. 

Si  no  soch  mort  ^sab  perquè  es? 

perquè...  soch  viu,  velhiaqui, 

y  aquestas  bromas  à  mi 

no  me  las  fassi  pas  mes. 
Fel.    ^Bromas?  ^Que  potser  somías? 
Cam.   Estant  despert,  no  senyo. 
Í\el.    Be,  £y  que  n'  has  fet  del  carbó? 
Cam.   ^Vo\  dir,  las  escombrerias? 
Fel.  iTornemhi! 
Cam.  Ho  he  llensat  tot 

molt  aprop  d'  aqui. 
Fel.  iEs  salat! 

Cam.   D'  aquest  modo  m'  he  estalviat, 

d'  anar  al  carrer  del  Bot. 
Fel.    jY,  que  n'  ets  de  cap  de  be! 

i  Se  'n  necessita  de  barra, 

poca  vergonya...  y  demds! 
Cam.   (i Vol  dir? 

Fel.  ;Si,  tu  si  que  m'  has 

ben  aixefat  la  guitarra! 
Cam.   No  'm  creya  que  s'  enfadés. 

De  tots  modos  ^Oy  que  'm  vol?... 
Fel.    ^.Si  't  vull?...  Per  lo  qu'  es  mussoL 

ni  à  pes  d'  or.  ^Ho  tens  entès? 

Es  veu  qu'  ets  molt  papanatas. 
Cam.   Ay,  ay,  ^com  dimoni  ho  veu? 

Fel.    Beneyt,  si  fossis  fill  meu 
i  te  clavava  quatre  natas! 

ESCENA  XIX 

Dits  y  D.  SILVESTRE  {aquest  fa  cas  omís  del  seu 
fill,  com  que  va  tan  enmascarat  no  H  coneix) 

Sil.     ^Se  pot  entrar?  {Desde  la  porta  del  foro) 
Fel.  Endevant. 

;Ditxosos  ulls! 
Sil.  óCom  anem? 

Fel.    Ja  ho  pot  veure. 
Sil.  {Y  donchs  que  tal, 

s'  han  entès  aquell  parell? 
Fel.    (?Ma  filla  y  son  fill,  vol  dir?... 

La  cosa  va  malament. 
Sil.     ^Com!  y  aixó? 
Fel.  Perquè  la  noya 

s;  ha  enamorat  d'  un  ximplet, 

y  ella,  de  totas  passadas 

vol  à  n'  ell  ó  à  ningú  mes. 

Si  '1  seu  fill  fos  mes  amable, 

y  vingués  aqui  un  moment... 

per  ferli  un  xiquet  V  amor, 

fora  fàcil  que  cambiés 

de  pensar,  sab?...  y  allavoras... 

;Que  sab  un;  Mare  de  Deu! 

fíPerque  no  li  diu,  que  vinga? 
Cam.    {Demostrant  sorpresa) 

(cjQue  no  hi  soch  aqui,  potser?) 
Sil/    Pro,  si  'n  Camilo  ha  vingut. 
Fel.    ^Ha  vingut?  Aix<5  no  es  cert; 

perquè  jo,  no  1'  he  pas  vist. 
Cam.  (Deu  tení  'ls  ulls  al  clatell) 
Su.     Que  no  V  hagi  vist,  Feliu, 

son  figas  d'  altre  paner. 

Pro,  qu'  ha  vingut,  pot  posarhi 

las  mans  al  foch...  y  hasta  'ls  peus. 

Jo  mateix  P  he  acompanyat 

fins  aqui  ^ho  sab?  y  perquè, 

si  's  presentava  sa  filla 

davant  meu  no  's  sof oques, 

P  he  deixat  à  n'  aqui  sol 

que  'm  sembla  que  no  es  cap  nen. 

(ïío  creu  ara,  qu'  ha  vingut? 
Fel.  Si,  senyor,  si;  ho  diu  vostè... 
Cam..  (Vayam  ab  que  pararà 

tot  aixó.) 

Sil.     {Baix  d  Feliu)  ^.Sab  qui  es  aquell 

mamar ratxo  que  'ns  escolta? 
Fel.    (?Qui  vol  que  siga?  Un  beneyt. 

No  m  fassi  cas,  qu'  es  un  dropo. 

Un  mosso,  que  no  'm  serveix. 
Cam.  (Gracias.  jjo  'm  tornaré  boig! 

Vaya  uns  paperots  de  fe 

ab  mi.  ;Si  'ls  entench,  que  'm  pélin!) 
Sil.     Be,      ara  'n  Camilo  ahont  es? 
Fel.    Que  se  jo,  pobre  de  mi. 
Sil.     ;D'  aquest  xicot  n'  hi  ha  un  feix! 

<jN'  està  cert  que  no  1'  ha  vist? 
Fel.    Si,  senyor,  si.  ^.Que  's  creu,  que, 

tinch  pa  de  pessich  à  1'  ull? 
Cam.   (Lo  qu'  hi  deu  tení  es  pà  sech.) 
Sil.     Donchs,  no  entench  ahont  ha  anat. 
Cam.   (A  Silvestre)  jPapa!  ipapa!  ^Que  no  'm  veu? 
Sil.     j Sant  Antoni!  ^Pro,  d'  ahont  surts 

tan  brut?  casi  no  't  cunech. 

<<Qui  es  que  t'  ha  enllustrat  la  cara?... 

Cuyta,  parla. 
Cam.  No  V  entench. 

Sil.     (Li  dona  cl  mirall  quc  hi  ha  sobre  la  taula) 

Te;  mirat  la  fesomia. 
Cam.   (Agafa  'l  mirall  y  es  mira) 

;Ay  Jesús!  iy  qae  soch  lleig! 

Si  jo  no  socli  jo,  papà. 
Sil.     iFuig,  home  fuig!  ;qu'  has  de  sé! 
Cam.    Y  donchs  ara,  ^qui  soch  jo? 
Sil.    Un  fill...  qu'  ara  no  es  fill  meu. 
Fel.   éQui  s'  havia  de  pensar 

que  fos  el  fill  de  vostè, 

tan  negre...  y  tan  gamarús? 
Sil.     jNo  1'  insulti!  senyor  meu. 

Ara  veig  que  'm  sigut  víctimas 

d'  una  burla. 
Cam.    (Mirantse  al  mirall.)  (;Y  que  soch  lleitg! 

Si  semblo  una  mala  cosa.) 
Fel.    Aqui  de  burlas  no  'n  fem. 

ESCENA  XX 

Dits  y  TITUS  aquest  entra  pel  mateix  costat  y  por- 
ta qu'  ha  sortit  avans;  porta  un  bagulet  y  un 
farcell  de  roba,  y  's  queda  davant  del  foro  escol- 
tant el  didlech  que  sostenen  els  qu''  hi  ha  'n  esce- 
na. El  farcell  y  (l  bagul  los  coloca  d  damunt  de 
d'  una  cadira. 

Sil.     <;Donchs,  qui  ha  sigut  que  al  meu  fill 
1'  ha  fet  servir  de  tinter? 

Tit.    (Ja  'ls  tenim  armats.) 

Cam.  (No  estranyo 

que  '1  papà  no  {m  coneixes.) 
Fel.    (A  Silvestre.) 

jVes,  à  nl  à  mi  que  m'  explica! 

Potsé  ha  sigut  ell  mateix. 

No  veu  que  n'  hi  falta  un  bull? 
Sil.     ^Vol  parlà  un  xiquet  mes  bé? 
Tit.    (La  cosa  sembla  que  marxa.) 
Fel.    D.  Silvestre,  dich  lo  qu'  es. 

jY  ja  se  (1  pot  confitar, 

que  no  '1  vull  per  gendre  meu! 

Si  no  T  hagués  conegut,  ' 

no  tindria  '1  sentiment 

d'  haber  perdut  un'  arroba 

de  carbó,  al  mitj  del  carrer. 
Tit.    (Rient.)  (Ja,  ja,  ja.  L'  ha  pres  per  mosso. 

He  estat  acertat  ja  ho  veig.) 
Sil.     óPro,  'n  Camilo  per  ventura, 

n'  ha  anat  à  portar  potser? 
Fel.    Si;  1'  havia  pres  per  mosso. 

Tan  negre,  ^qui  no  li  pren? 
Síl.     (Agafa  d  n'  en  Camilo  de  la  mà.) 

Digas,  noy;  ^qui  tc  ha  embrutat 

la  fesomia? 
Cam.  Jo  crech 

qu'  ha  sigut  la  Catarina. 
Sil,  (A  Feliu.)  <?La  seva  filla? 
Tit.    (Adelantantse.)  No  es  cert; 

puig  tant  sols  n'  es  responsable 

un  servidor  de  vostès. 
Sil.     i  Atrevit! 

Tit.  Un  xich  de  calma. 

Fel.    (Satisfet  d  Titus.) 

<:Has  sigut  tu?...  jMolt  ben  fet! 

Aixis  jo  m'  he  convensut 
,         que  per  gendre  no  cm  convé. 
Sil.     (iHeu  vist  mes  poca  vergonya? 
Tit.    Es  que  '1  seu  fill  no  'n  te  gens. 

Aqui,  à  las  foscas,  buscava 

à  la  Catarina. 
Fel.    (Sorprès.)  jBé! 
Tit.    Y  jo  qu'  he  fingit  ser  ella, 

desempenyant  bé  '1  paper 

li  he  enpastifat  la  faixada 

perquè  aixis  s'  escarmentés. 
Fel.    iMirate  '1,  tot  tonto,  tonto! 
Sil.    No  hu  feya  ab  cap  mal  intent. 
Fel.    Aixó  no  es  cap  acció  noble. 
Cam.    (iQuina  rifada,  Deu  meu! 

i  Ves,  que  dirà  la  família 

quan  ho  sàpiga!  ;Y  jo  que 

me  creya  qu'  era  famella! 

;Malvinatje  '1  mon  dolent!) 
Sil.     (A  Camilo.)  Ben  mirat;  i  ja  n'  ets  de  ximple! 
Cam.    Endevant,  tots  contra  meu. 
Tit.     (Agafant  el  farcell  qu1  ha  deixat  d  sobre  la 
cadira.) 

Ara  be,  senyor  Feliu, 

cumplint  ordres  de  vostè, 

si  'm  pot  donar  la^mesada 

me  'n  vaig  sense  perdre  temps. 
Fel.    No  Titus,  de  cap  manera; 

m'  has  prestat  un  gran  servey: 

y  vull  que  't  quedis  à  casa 

per  sempre. 
Tit.  »   Se  li  agr  ah  eix. 

(Deixa  ll  farcell  d  nl  el  mateix  lloch.) 

ESCENA  ÚLTIMA 

Dits  PEPITO  y  aviat  CATARINA 

Pep.    Arrivo  à  punt. 

Fel,    (Amable.)       Hola,  noy. 

Pep.    (jDonchs  quin  pensament  ha  fet?... 

Fel,    No  he  pensat  res...  pro,  vaja; 

icaseuvos  en  nom  de  Deu! 

(Prefereixo  à  aquest,  mil  voltas, 

que  à  un  rich  tocat  del  bolet.) 
Cat.    (Entra  per  la  dreta.) 

(éQu'  es  aquesta  xarramenta?) 
Pep.    (Abrassaiit  d  Catarina.) 

i  Ja  som  felissos! 
Sil.     (A  Camilo.)     Noy,  e;ves, 

si  t'  agrada  la  carbassa? 
Cam.    <jSí  m1  agrada  diu?...  Ja  ho  crech, 

feta  ab  arròs. 
Sil.  iSi?. . .  Donchs,  ara, 

es  feta  ab  pebrots  vermells. 
Cat.    (A  Pepito.)  No  entench  el  cambi  del  pare. 
Pep.    Ni  jo  tampoch,  francament. 

Fa  cinch  minuts  que  m'  odiava... 
Tit.     (Posant se  al  costat  de  Pepito  y  Catarina.) 

A  n£  à  mi  tot  ho  debeu.  (Continua  al  costat 
d(  ells  y  'Is  hi  explica  en  veu  baixa  tot  lo 
qu'  ha  passat.  Pepito  y  Catarina,  mentres 
els  hi  explica  riuhent,  miiant  de  reüll  d 
Camilo.) 

Sil.     (A  Camilo.)  Antes  de  sortir  d'  aqui 

te  posas  la  cara  'n  fresch, 

y  després,  pots  escatarte 

la  pell  ab  un  ganivet. 
Cam.    £Y,  si  'm  faig  un  tall,  papà? 
Sil.    Per  un,  pots  estar  content. 
Fel.    (iQuin  xicot  mes  sabatassas, 

n'  he  vist  molt  pochs'  com  aquest!) 
Sil.     Aixis  apendràs  de  viure. 
Cam.    Papà,  vostè  no  'm  vol  bé. 
Fel.    {Rient.)  (M'  he  fa  riurer  sense  ganas.) 
Pep.    (A  Titus  y  rihent.) 

Si,  be  vaja,  ja  està  entès. 

Se  'n  pot  dir  d'  aixó  un  joch  nou. 
Cat.    Y  tal. 

Fel.    {A  Pepüo  y  Catarina  -perquè  'Zs  veu  riurer. ) 

(iPro  de  que  riheu? 
Pep.    {Senyalant  d  Camilo.) 

D'  aquell  infelis. 
Fel.  Deixeulo, 

que  (l  pobre  prou  pena  té. 

Ah,  tu,  quan  biguis  casat, 

vull  que  visquis  aqui  ^ho  sents? 

que  sent  com  ets  del  ofici 

cuydaràs  V  establiment. 
Pep.    Estich  à  las  se  vas  ordres. 
Cat.    Jo,  d'  alegria  no  hi  veig. 
Fel.    Es  clà,  has  sortit  ab  la  teva?... 
Cat.    Gracias  à  n'  en  Titus,  que 

ha  probat  de  fe  un  joch  nou. 
Tit.     Y  que  m'  ha  sortit  al  pel. 
Sil.     (La  cara  'm  cau  de  vergonya.,) 
Cam.    {Se  toca  :l  sombrero  y  li  cau  d  terra.) 

tan'  à  mi  'm  cau'l  barret. 
Sil.  Ja  pots  donarlo  al  drapayre. 
Cam.    Potser  no  li  vindrà  bé 

si  te  '1  cap  petit. 
Sil.  ;Qu£  ets  tonto! 

No  es  digne  de  ser  fill  meu. 
Pep.    (A  Feliu.) 

Y  ara  digui  futur  sogre: 

<íquan  desitja  que  'ns  casém? 

A  vostè  li  toca  dirho. 
Fel.  Si  voleu  ara  mateix. 
Cat.    {Fent  actitud  d'  anarsen) 

Si,  acem. 
Pep.  No  's  precipitin 

que  faltan  els  documents. 
Fel.    {Meditant.)  També  falta  un  altre  cosa. 
Pep.    {Ah  precipitació.) 

Fel.    {Senyalant  al  públich.) 

Convidà  'ls  senyors. 

Cat.  Cert. 

Pep.  (Adélantantse'.) 

Si  es  que  desitjan  veni, 

no  han  de  fe  ab  el  cap  que  si; 

qu'  aixó  no  'ns'  satisfà  prou. 

Picant  de  mans,  quedaran 

convidats,  y  mostraràn 

que  'ls  agradat  «Un  joch  nou.» 


PROU 

